

Republica Moldova

**GUVERNUL**

**HOTĂRÂRE** Nr. \_\_\_\_  
din \_\_\_\_\_\_\_\_\_\_\_

**cu privire la aderarea Ministerului Agriculturii și Industriei Alimentare al Republicii Moldova**  
**la Grupul de lucru permanent pentru dezvoltare rurală regională în sud-estul Europei (SWG)**

În temeiul art. 5 lit. e) și art. 6 lit. b) și din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1. Se aprobă aderarea Ministerului Agriculturii și Industriei Alimentare al Republicii Moldova la Grupul de lucru permanent pentru dezvoltare rurală regională în sud-estul Europei.

2. Plata anuală a cotizațiilor de membru al Grupului de lucru permanent pentru dezvoltare rurală regională în sud-estul Europei se va efectua din contul și în limitele alocațiilor bugetare aprobate Ministerului Agriculturii și Industriei Alimentare în concordanță cu legile bugetare anuale.

3. Ministerul Agriculturii și Industriei Alimentare va întreprinde măsurile necesare pentru realizarea angajamentelor ce reies din calitatea de membru în cadrul Grupului de lucru permanent pentru dezvoltare rurală regională în sud-estul Europei.

4. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU                                         Dorin RECEAN**

**Contrasemnează:**

**Viceprim-ministru,**

**ministrul agriculturii și**

**industriei alimentare Vladimir Bolea**

**Viceprim-ministru,**

**ministrul afacerilor externe**

**și integrării europene                                      Nicolae Popescu**

**Ministrul finanțelor                                         Veronica Sirețeanu**